Diari Oficial de la Generalitat Valenciana


Sumari del DOGV 9182, del 27-09-2021 (2021/9622)

Sol·licitud d'ofertes per a l'arrendament mitjançant adquisició directa d'un immoble per a la ubicació del personal del Centre d'Avaluació de Persones amb Diversitat Funcional a la ciutat de València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9182

Data del DOGV
:   27-09-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/9622


Data del document
:   22-09-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * contracte administratiu

Sol·licitud d'ofertes per a l'arrendament mitjançant adquisició directa d'un immoble per a la ubicació del personal del Centre d'Avaluació de Persones amb Diversitat Funcional a la ciutat de València. [2021/9622]  
La Direcció Territorial de València està interessada en l'arrendament, de conformitat amb el que es disposa en la Llei 14/2003, de 10 d'abril, de patrimoni de la Generalitat, d'un immoble per a la ubicació del Centre d'Avaluació de Persones amb Diversitat Funcional, actualment situat al carrer Professor Beltrán de Báguena, 5.  
  
1. Requisits de l'immoble  
Situació: l'immoble haurà d'estar situat si pot ser en la zona centre de València.  
Ubicació: preferiblement edifici exclusiu per a ús d'oficines. Ha de comptar amb ascensor.  
Superfície en metres quadrats: entre 800 i 1000 m², espais amplis, que compte com a mínim amb 3 despatxos per a consultes destinades als professionals de la valoració, a més d'1 despatx de direcció, bany adaptat, i espais per a arxiu de documentació i atenció a la ciutadania.  
  
Accessos: haurà de disposar d'accés des de la via pública i bona comunicació amb transports públics.  
Accessibilitat: nivell d'accessibilitat adaptat o susceptible de ser-ho, amb accés públic a peu pla des de l'espai públic.  
Entorn: urbà, consolidat i amb espais immediats apropiats.  
  
Viabilitat d'ús: ús administratiu i exclusiu per a personal del Centre d'Avaluació.  
Tipologia: immoble amb alt grau d'il·luminació i ventilació naturals.  
Estat de conservació: l'estat general de l'immoble ha de ser bo i les instal·lacions tindran un correcte funcionament, tant les de sanejament, lampisteria i electricitat com les de climatització, ventilació i il·luminació. És important que posseïsca instal·lació de cablejat per a contindre equips i dispositius informàtics o que siga susceptible de ser adaptat a les necessitats que en aquesta matèria necessita el Centre d'Avaluació. L'estat d'aquest ha d'assegurar que en el moment de l'arrendament la possible inversió per a adaptacions siga la menor possible, perquè es tracta d'una despesa no recuperable i que suposaria retardar l'entrada a l'immoble.  
Oferta econòmica: a l'efecte de valorar les propostes presentades s'adjuntarà oferta econòmica amb i sense l'IVA.  
  
2. Informació i contacte:  
Dependència: Secretaria Territorial de la Direcció Territorial de València.  
Domicili: avinguda de l'Oest, 36  
Telèfon: 105 488 718  
Correu electrònic: secretariaterritorial\_qjy@tui.dt  
  
3. Termini per a realitzar propostes:  
Deu dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
València, 22 de setembre de 2021.- El sotssecretari de la vicepresidència i Conselleria d'Igualtat i Polítiques Inclusives: Daniel Mestre Cañon.